Los Andesas
Los Andesas (isp. Los Andes) – miestas vidurio Čilėje, Valparaiso regione, 146 km į rytus nuo Valaparaiso, Andų papėdėje, prie Akonkagvos upės; Los Andeso provincijos centras. Verčiamasi kalnakasyba (kasama vario rūda), automobilių surinkimu, vynuogininkyste. Pro Los Andesą eina Santjago–Mendosos plentas bei geležinkelis (pro šalimais esančią Uspaljatos perėją). Yra keletas bažnyčių, basųjų karmeličių vienuolynas, istorijos ir archeologijos muziejus.